**ภาษีป้าย ภาษีโรงเรือน และ ภาษีบำรุงท้องที่**

ด้วยขณะนี้ใกล้ ถึงกำหนดเวลาที่ผู้เป็นเจ้าของ ผู้มีกรรมสิทธิ์ หรือผู้ครอบครองในทรัพย์สินคือ โรงเรือนและสิ่งปลูกสร้าง ที่ดิน ป้าย จักต้องยื่นแบบแสดงรายการเพื่อชำระค่าภาษี ประจำปี ดังนี้

1. **ภาษีโรงเรือนและ ที่ดิน** กำหนดให้ยื่นแบบเสียภาษี (ภ.ร.ด. 2) ตั้งแต่เดือนมกราคม – 28 กุมภาพันธ์ ของทุกปี
2. **ภาษีบำรุงท้องที่** กำหนดให้ยื่นแบบเสียภาษีตั้งแต่มกราคม – 30 เมษายน ของทุกปี

- บุคคลที่ เป็นเจ้าของที่ดินใหม่ หรือจำนวนที่ดินเดิมมีการเปลี่ยนแปลง โดยการโอนขาย เพิ่มลด หรือมีเหตุที่ทำให้ที่ดินเปลี่ยนแปลงไป ให้เจ้าของที่ดินยื่นแบบแสดงรายการที่ดินใหม่ ภายใน 30 วัน

1. **ภาษีป้าย** กำหนดให้ยื่นแบบเสียภาษี ตั้งแต่เดือนมกราคม – 31 มีนาคม ของทุกปี

ภาษีป้าย ภาษีโรงเรือนและที่ดิน

ภาษีสองตัว นี้เก็บโดย อบต./เทศบาล คุณไม่ต้องทำอะไร เมื่อถึงเวลาจะมีเจ้าหน้าที่มาติดต่อ คำนวณ และให้ไปยื่นแบบเพื่อชำระภาษี  
1. ภาษีป้าย ให้คำนวณ กว้าง x ยาว   
1.1 ภาษีขั้นต่ำ 200 บาท  
1.2 ป้ายภาษาไทยล้วน 3 บาท/500 ตารางเซนติเมตร  
1.3 ป้ายภาษาไทย ปนภาษาต่างประเทศ 20 บาท/500 ตร.ซม.  
1.4 ป้ายภาษาต่างประเทศล้วน 40 บาท/500 ตร.ซม.

**ภาษีป้าย**  
 ผู้เป็นเจ้าของ หรือครอบครองป้ายที่แสดงชื่อ ยี่ห้อ หรือเครื่องหมายที่ใช้ในการประกอบการค้า หรือประกอบกิจการอื่น เพื่อหารายได้ หรือการโฆษณาการค้า หรือกิจการอื่น เพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น จะต้องยื่นแบบแสดงรายการ เพื่อเสียภาษีตามประเภท และขนาดของป้ายตามอัตรา ดังนี้  
  
**อัตราการเสียภาษี**  
1. ป้ายอักษรไทยล้วน 3 บาท ต่อ 500 ตารางเซนติเมตร  
2. ป้ายที่มีอักษรไทยปนต่างประเทศ หรือเครื่องหมาย 20 บาท ต่อ 500 ตารางเซนติเมตร  
3. ก. ป้ายที่ไม่มีอักษรไทย  
 ข. ป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษรต่างประเทศ 40 บาท ต่อ 500ตาราง เซนติเมตร  
4. ป้ายตาม 1,2 และ 3 เมื่อคำนวญค่าภาษีแล้วจะต้องเสียภาษีต่ำกว่า 200 บาท ให้เสียภาษีป้ายละ 200 บาท  
  
**การยื่นแบบแสดงรายการ** การประเมินและการชำระภาษี  
1. ยื่นแบบแสดงรายการเกี่ยวกับภาษีป้าย ภายในเดือนมีนาคมของทุกปี  
2. ชำระเงินในวันยื่นแบบแสดงรายการ หรือจะชำระภายใน 15 วัน นับแต่วันที่ได้รับแจ้งการประเมินก็ได้  
  
เงินเพิ่มและค่าภาษีค้าง ชำระ  
1. ไม่ยื่นแบบแสดงรายการก่อนกำหนด เสียเงินเพิ่มร้อยละ 10 ของค่าภาษีที่ต้องเสีย เว้นแต่ยื่นแบบแสดงรายการก่อนที่พนักงานจะแจ้งถึงการละเว้นนั้น จะต้องเสียเงินเพิ่มร้อยละ 10 ของค่าภาษีที่ประเมินเพิ่ม  
2. ยื่นแบบไม่ถูกต้อง ต้องทำให้ค่าภาษีลดน้อยลงจะต้องเสียเงินเพิ่มร้อยละ 10 ของค่าภาษีที่ประเมินเพิ่ม  
3. ไม่ชำระค่าภาษีป้ายภายในกำหนดให้เสียเงินเพื่มร้อยละ 1 ต่อเดือน ของจำนวนเงินค่าภาษีที่จะต้องเสีย